Valarie Allman (s. 23. helmikuuta 1995) on yhdysvaltalainen yleisurheilija, jonka päälaji on kiekonheitto. Hän voitti vuodelle 2021 siirretyissä Tokion olympialaisissa kultaa tuloksella 68,98 m. Vuoden 2019 maailmanmestaruuskilpailuissa hän sijoittui seitsemänneksi tuloksella 61,82 m. Hän saavutti vuonna 2014 alle 20-vuotiaiden MM-kilpailuissa hopeaa, kuten myös vuoden 2017 universiadeissa.